李右谏，字衮思，江西南昌府丰城县人，明朝政治人物、进士出身。万历十七年（1589年）己丑科进士，任绩溪县知县，调歙县，擢部郎，出为苏州知府，歴山东右参政、湖广按察使，起补山东按察使。妖人徐鸿儒等倡乱，邹、滕震动，遂犯东兖。巡抚赵彦提兵往援，贼众分趋济南。右谏独保孤城，百计备御，坚壁清野，事平追治，多株连无辜，抚按不能决，下之右谏。右谏虚心矢慎，勘录数万言，极称平允，以功进右布政，终南京太仆寺卿。